ইহতিশামুল হক থানভি
ইহতিশামুল হক থানভি (১৫ মে ১৯১৫ - ১১ এপ্রিল ১৯৮০) (উর্দু: مولانا احتشام الحق تھانوی‎‎) ছিলেন একজন পাকিস্তানি ইসলামি পণ্ডিত, গবেষক, ইসলামি আইনবিদ এবং খতিব। তিনি বিশিষ্ট ধর্মীয় নেতা আশরাফ আলী থানভীর ভাতিজা ও ছাত্র ছিলেন। চলমান খুতবার জন্য তিনি সর্বাধিক পরিচিত ছিলেন। তিনি পাকিস্তান প্রতিষ্ঠার আন্দোলনে অংশগ্রহণ করেন, স্বাধীনতার পর তিনি ভারত থেকে পাকিস্তানে চলে আসেন এবং ইসলামি রাজনীতিতে সক্রিয় হন।